***ΒΑΣΙΚΕΣ ΟΔΗΓΙΕΣ ΓΙΑ ΤΙΣ ΕΡΓΑΣΙΕΣ ΣΤΟ PHOTOSHOP***

Πριν αρχίσετε την άσκηση, διαβάστε προσεκτικά την εκφώνηση της άσκησης.

Συμβουλευτείτε τις σημειώσεις σας για να τη σωστή της εκτέλεση. ΠΑΝΤΑ να σημειώνετε τα βήματα που χρησιμοποιούμε στο μάθημα για να φτιάξετε την εικόνα σας. Αλλιώς ακόμα και αν έχετε καταλάβει στην τάξη, πολύ εύκολα μπορείτε να τα ξεχάσετε και ακόμα και κάτι που σας φαίνετε σαν μικρή λεπτομέρεια, μπορεί να σας εμποδίσει από το να ολοκληρώσετε την άσκησή σας.

Πριν αρχίσετε να δουλεύετε σε μια εικόνα, ΠΑΝΤΑ να ελέγχετε πρώτα το πραγματικό της μέγεθος και την ανάλυσή της. Από τη σειρά εντολών IMAGE- image size. Για να δείτε ποιο θα είναι το αποτέλεσμα τυπωμένο, επιλέξτε τον μεγεθυντικό φακό από την εργαλειοθήκη, πατήστε με δεξί κλικ πάνω στην εικόνα και επιλέξτε PRINT SIZE. Αν η εικόνα σας είναι πολύ μεγάλη, επιλέξτε FIT ON SCREEN. Όταν κατεβάζετε μια εικόνα από το διαδίκτυο, πάντα να ανοίγετε αυτή την εντολή για να την ελέγξετε. Αλλιώς μπορεί να κάνετε όλο τον κόπο και στο τέλος το αποτέλεσμα να είναι απογοητευτικό.

Διαλέγετε εικόνες μεγάλης ευκρίνειας από το διαδίκτυο, μέσα από τα εργαλεία του Google όπως έχουμε δείξει στην τάξη.

Μην ξεχνάτε, ΠΑΝΤΑ να δίνετε όνομα στα αρχεία σας. Χρησιμοποιείστε πεζούς λατινικούς χαρακτήρες που να χωρίζονται με παύλες και όχι με κενά. Σε κάθε αρχείο που μας στέλνετε, στο όνομα αρχείου να περιλαμβάνεται το όνομά σας. Π.χ. epixromatismos\_eleni

Αν έχετε δυο παραλλαγές της ίδιας εικόνας ή αν έχετε επεξεργαστεί δυο αρχεία για μία άσκηση, σώστε τα ως εξής: epixromatismos1\_eleni και epihromatismos2\_eleni, για να ξέρουμε ποια άσκηση είναι και από ποιον.

Ο βαθμός σας θα κριθεί από το σύνολο των εργασιών σας, τον αριθμό, την προσοχή στη διαδικασία και την άρτια εκτέλεση.

Καλή επιτυχία και διασκέδαση σε όλες σας τις δημιουργίες!

